Μεθοδολογία Έρευνας

Γεώργιος Δ. Σιδερίδης

Εθνικό και Καποδιστριακό Πανεπιστήμιο Αθηνών

Ο σκοπός αυτού του μαθήματος είναι να διδαχθούν οι βασικές αρχές μεθοδολογίας της έρευνας και προ απαιτούμενες έννοιες στατιστικής ώστε να είναι δυνατός ο κατάλληλος σχεδιασμός και πραγμάτωση εμπειρικών μελετών στο στάδιο της διπλωματικής εργασίας. Συγκεκριμένα θα διδαχθούν οι παρακάτω έννοιες:

1. Εισαγωγή σε βασικές έννοιες μεθοδολογίας, είδη μεταβλητών και διατύπωση υποθέσεων, λειτουργικοί ορισμοί, η έννοια της στατιστικής σημαντικότητας, η κατανομή του Gauss (Κανονική κατανομή)
2. Βιβλιογραφική ανασκόπηση, βάσεις δεδομένων
3. Ερευνητικό σχέδιο συσχέτισης, ο συντελεστής συσχέτισης ως μέσο.
4. Πειραματικοί ερευνητικοί σχεδιασμοί ομάδων, αλληλεπιδράσεις
5. Πειραματικοί σχεδιασμοί ενός ατόμου Ν=1
6. Δημιουργία εργαλείων μέτρησης αυτοαναφοράς και δεξιοτήτων. Τα συχνότερα εμφανιζόμενα λάθη
7. Αξιολόγηση της αξιοπιστίας της μέτρησης
8. Αξιολόγηση της εγκυρότητας της μέτρησης
9. Δειγματοληψία
10. Ανάλυση εμπειρικού άρθρου-Άσκηση με τη μεθοδολογία του Kazdin
11. Συγγραφή επιστημονικής εργασίας, APA style
12. Δύναμη στατιστικών ελέγχων, υπολογισμός του μεγέθους του δείγματος (gpower)
13. Σύνθεση εμπειρικών ερευνών (Meta-analysis)

**Σύγγραμμα:** Creswell, J. (2015). *Η έρευνα στην εκπαίδευση.* Ίων.

**Αξιολόγηση:** Η αξιολόγηση του μαθήματος θα γίνει με την υποβολή μιας γραπτής εργασίας όπου θα παρουσιάζεται η προτεινόμενη μεθοδολογία μιας εμπειρικής μελέτης (80%) καθώς και με την κριτική ανάλυση μιας εμπειρικής μελέτης (20%).